pythainlp/thai-wiki-dataset-v3 huggingface dataset:
ปลายประสาทอิสระ

ปลายประสาทอิสระ (free nerve ending, naked nerve ending, terminatio neuralis, ตัวย่อ  FNE) เป็นปลายของประสาทนำเข้า  (afferent nerve)  เป็นส่วนที่ส่งข้อมูลจากอวัยวะต่าง ๆ ไปยังสมอง
เป็นปลายประสาทที่ทำหน้าที่เป็นตัวรับความรู้สึกที่ผิวหนัง  (cutaneous receptors)  ทำหน้าที่รับความรู้สึกสัมผัส อุณหภูมิ และความรู้สึกเจ็บปวด
==โครงสร้าง==
ปลายประสาทอิสระเป็นปลายที่ไม่มีถุงหุ้ม  ไม่มีโครงสร้างที่ซับซ้อนเหมือนกับที่เจอในปลายประสาทประเภท  Meissner's corpuscle  หรือ Pacinian corpuscle
เป็นปลายประสาทที่มีมากที่สุดและพบบ่อยที่สุดในผิวหนังในชั้นหนังกำพร้า (ตั้งแต่บริเวณชั้น stratum basale ถึง stratum granulosum) โดยอยู่รอบ ๆ ปุ่มรากผม  (hair follicle)
มีรูปร่างเหมือนกับรากฝอยของพืช
==ประเภท==
ปลายประสาทอิสระสามารถแยกประเภทได้โดยอัตราการปรับตัว ลักษณะที่รับรู้จากสิ่งเร้า และประเภทของใยประสาท
===อัตราการปรับตัว===
ประเภทของปลายประสาทอิสระสามารถแยกออกเป็น  แบบปรับตัวอย่างรวดเร็ว  แบบปรับตัวอย่างปานกลาง  และแบบปรับตัวอย่างช้า ๆ ตัวอย่างเช่นใยประสาทแบบ Aδ ปรับตัวอย่างรวดเร็ว  และแบบ C ปรับตัวอย่างช้า ๆ
===ลักษณะที่รับรู้จากสิ่งเร้า===
ปลายประสาทอิสระสามารถตรวจจับอุณหภูมิ  ตัวกระตุ้นเชิงกลเช่นแรงสัมผัส  แรงกด  และแรงยืด  หรือเริ่มกระบวนการโนซิเซ็ปชั่นซึ่งอาจจะนำไปสู่ความเจ็บปวด  ดังนั้น  จึงมีปลายประสาทอิสระที่ทำหน้าที่เป็นตัวรับอุณหภูมิ  (thermoreceptor)  ตัวรับแรงกลที่ผิวหนัง  (cutaneous mechanoreceptor)  และโนซิเซ็ปเตอร์  หรือกล่าวอีกอย่างหนึ่งก็คือ  ปลายประสาทหนึ่งสามารถรับความรู้สึกเกี่ยวกับลักษณะหลายอย่างของสิ่งเร้า เป็นความสามารถที่เรียกว่า  polymodality
===ประเภทของใยประสาท===
ใยประสาทประเภท Aδ  (เอเด็ลตา)  หรือกลุ่ม III  และประเภท  C  หรือกลุ่ม  IV  โดยมากไปสุดเป็นปลายประสาทอิสระ
==เชิงอรรถและอ้างอิง==
== ข้อมูลเพิ่มเติม ==
Nociception: Transduction . From the University of Utah.
Textbook in Medical Physiology And Pathophysiology: Essentials and clinical problems.  Copenhagen Medical Publishers. 1999 - 2000
Somatosensory System  from Dr. Daley of North Carolina Wesleyan College.
ระบบประสาท
ระบบรับความรู้สึก
ก็อตซิลลา (ภาพยนตร์ พ.ศ. 2497)

ก็อตซิลลา (ゴジラ|Gojira; Godzilla) เป็นภาพยนตร์ญี่ปุ่นแนววิทยาศาสตร์ไคจู ผู้อำนวยการสร้างโดยอิชิโร ฮนดะ เป็นภาพยตร์เรื่องแรกของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 4 ธันวาคม พ.ศ. 2497 ผลิตโดยบริษัทโตโฮ
== เรื่องย่อ ==
หลังจากที่ก็อตซิลลานั้นปรากฏตัวและเริ่มต้นอาลาวาดทำลายเมืองต่างๆนั้นยังได้เข้ามาถึงเมืองหลวงของญี่ปุ่นโตเกียวซึ่งทางกองกำลังทหารนั้นต่างก็ออกมาช่วยกันในการจัดการกับก็อตซิลลาแต่ไม่สามารถที่จะทำอะไรได้เลย
และจากนั้นจึงได้มีการนำอาวุธทำลายสูงที่เรียก ว่าโอคิชิเจนเดธทรอยเยอร์ที่สร้างขึ้นมาเพื่อทำลายก็อตซิลาโดยเฉพาะและหลังจากที่ได้ใช้อาวุธที่ทรงอานุภาพแล้วนั้นทำให้สามารถที่จะขับไล่ก็อตซิลลาไปได้ทำให้ญี่ปุ่นนั้นกลับเข้าสู่ความสงบอีกครั้งหนึ่งและก็อตซิลลาก็หายลับไปในทะเลอันเงียบสงัดอีกครั้ง
เหล่าเรือเดินทะเลต่างก็พากันหายสาบสูญเมื่อได้เดินทางเข้าใกล้กับเกาะโอจิม่า ทำให้มาซาชิ นักศึกษาเรื่องราวของสิ่งแปลกประหลาดนั้นเริ่มที่จะค้นหาความจริงเกี่ยวกับเรื่องนี้ ต่อมาในค่ำคืนที่เกิดพายุรุนแรงบริเวณเกาะโอจิม่านั้นได้เกิดเงาของสัตว์ประหลาดยักษ์ปรากฏขึ้นมาและจากนั้นบริเวณที่อยู่ใกล้เคียงกับเกาะก็ถูกทำลายจนสิ้นและจากผู้ที่ได้เห็นเหตุการณ์ว่าเป็นสัตว์ประหลาดที่อยู่ในตำนานชื่อว่า ก็อตซิลลา ที่หลับใหลอยู่ใต้ทะเลลึกต้องการที่จะขึ้นมาทำลายโลก และเมื่อข่าวแพร่ไปจนรู้ถึงด็อกเตอร์ยามาเนะที่สนใจเรื่องราวนี้เป็นพิเศษจึงได้เริ่มต้นในการสืบหาความจริง
== นำแสดงโดย ==
อากิระ ทาการาดะ รับบทเป็น ฮิเดโตะ โอกาตะ 
โมโมโกะ โคชิ รับบทเป็น เอมิโกะ ยามาเนะ 
อากิฮิโกะ ฮิราตะ รับบทเป็น ไดซูเกะ เซริซาว่า 
ทากาชิ ชิมูระ รับบทเป็น ดร.เคียวเฮอิ ยามาเนะ 
ฟูยูกิ มูรากามิ รับบทเป็น ดร.ทานาเบะ 
ซาชิโอะ ซากาอิ รับบทเป็น ฮากิวาระ  ผู้สื่อข่าว
เรน ยามาโมโตะ รับบทเป็น มาซาจิ  ชาวประมง
โตโยอะกิ ซูซุกิ รับบทเป็น ชินกิชิ น้องชายของมาซาจิ
สึรูโกะ อูมาโนะ รับบทเป็น แม่ของชินกิชิ
ทาดาชิ โอะกาเบะ รับบทเป็น ผู้ช่วยของดร.ทานาเบะ
จิโระ มิสึอะกิ รับบทเป็น พนักงานในบริษัท วิทยุการเจ้าหน้าที่กู้ภัย Nankai
เรน อิมาอิซูมิ รับบทเป็น บริษัท วิทยุการเจ้าหน้าที่กู้ภัย Nankai
เคนจิ ซาฮาระ รับบทเป็น พาร์ตี้โกเออร์
โซกิชิ มากิ รับบทเป็น หัวหน้า ณ.สำนักงานความปลอดภัยทางทะเล
ฮารุโอะ นากาจิมะ รับบทเป็น ก็อตซิลลา & ผู้รายงานข่าว
คาสึมิ เทซูกะ รับบทเป็น ก็อตซิลลา (เป็นคู่สตันท์ของนากาจิมะ) & ช่างตัดต่อยามาดะ
== อ้างอิง ==
== แหล่งข้อมูลอื่น ==
Criterion Collection Essay "Godzilla: Poetry After the A-Bomb" by J. Hoberman"
G,history(Japan)
G-FAN Magazine
Monster Zero News
ภาพยนตร์ญี่ปุ่น
ภาพยนตร์ภาษาญี่ปุ่น
ภาพยนตร์ก็อตซิลลา
ภาพยนตร์สัตว์ประหลาดยักษ์
ภาพยนตร์ภาคต่อ
ภาพยนตร์ขาวดำ
ภาพยนตร์ที่มีฉากในโตเกียว
ภาพยนตร์โดยโตโฮ
ก็อดซิลลา ปะทะ คิงส์-กิโดรา

ก็อตซิลล่า ถล่ม คิงกิโดร่า (ゴジラVSキングギドラ|Gojira tai Kingu Gidora ,Godzilla vs. King Ghidorah) เป็นภาพยนตร์แนววิทยาศาสตร์ไคจู ผู้อำนวยการสร้างโดย Kazuki Omori เป็นภาพยตร์เรื่องที่ 14 ของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 4 ธันวาคม ค.ศ. 1991 (พ.ศ. 2534) ผลิตโดยบริษัท โตโฮ
== เรื่องย่อ ==
นักข่าวเอกชนเทราซาว่าได้เก็บภาพลึกลับของจานบินได้ซึ่งนั่นเป็นเครื่องไทม์แมชชีนที่มนุษย์จากศตวรรษที่ 23 นั้นเดินทางมากยังยุคปัจจุบัน ซึ่งในความจริงแล้วนั้น มีจุดประสงค์ที่ต้องการจะทำลายประวัติศาสตร์ก๊อตซิลล่ามีอยู่ในญี่ปุ่นโดยการนำรูปแบบของสัตว์ประหลาดตามยุคต่างๆนั้นมาดัดแปลงและเปลี่ยนพลังงานเป็นของคิงส์-กิโดราที่เป็นสัตว์ร้ายที่ได้สร้างขึ้นมา และเมื่อคิงส์-กิโดรานั้นเริ่มต้นในการทำลายล้างหน่วยกองทัพต่างๆที่รักษาประเทศนั้นก็เริ่มต้นที่จะมาปกป้องโลก
แต่ก็ไม่สามารถที่ต่อสู้กับสัตว์ประหลาดตัวนี้ได้และแล้วก็อตซิลลานั้นก็ได้ปรากฏตัวขึ้นมาและสามารถที่จะจัดการกับคิงส์-กิโดราลงได้ แต่แล้วความพยายามของมนุษย์ในศตวรรษที่ 23 นั้นก็ยังไม่หมดสิ้น เพราะว่าพวกเขาได้รับรู้ถึงความสมารถต่างๆ ของก็อตซิลลานั้นมาอย่างสมบูรณ์ และได้สร้าง เมก้าคิงส์-กิโดรา ขึ้นมาและส่งมายังยุคปัจจุบันเพื่อจัดการกับก็อตซิลลาซึ่งด้วยพลังงานที่เพิ่มขึ้นมาใหม่นี้เอง ก็อตซิลลาก็ยังไม่สามารถที่จะต่อสู้ได้อย่างง่ายดายและเมื่อมีการรวมพลังงานกันระหว่างมนุษย์ชาติและก็อตซิลลานั้นในที่สุดการต่อสู้ครั้งนั้น ก็ได้สิ้นสุดลงเหล่ามนุษย์จากอนาคตก็กลับไปยุคศตวรรษที่ 23 ตามเดิมหลังจากที่เห็นก๊อตซิลล่าและ เมก้าคิงส์-กิโดราหล่นลงไป ในทะเล
== อ้างอิง ==
== แหล่งข้อมูลอื่น ==
ภาพยนตร์ญี่ปุ่น
ภาพยนตร์ภาษาญี่ปุ่น
ภาพยนตร์ก็อตซิลลา
ภาพยนตร์สัตว์ประหลาดยักษ์
ภาพยนตร์เกี่ยวกับมังกร
ภาพยนตร์ภาคต่อ
ภาพยนตร์เดินทางข้ามเวลา
ภาพยนตร์ที่มีฉากในคริสต์ศตวรรษที่ 23
ภาพยนตร์หุ่นยนต์
ภาพยนตร์ที่มีฉากในโตเกียว
ภาพยนตร์ไคจู
ภาพยนตร์โดยโตโฮ
ฮุลกี

ฌีวานิลดู วีเยย์รา จี โซซา (Givanildo Vieira de Souza; 25 กรกฎาคม ค.ศ. 1986 – ) หรือที่รู้จักกันในชื่อ ฮุลกี (Hulk) เป็นนักฟุตบอลชาวบราซิลที่เล่นในตำแหน่งกองหน้า และเขาได้รับชื่อเล่นจากพ่อของเขา ซึ่งเป็นผู้ที่ชื่นชอบซีรีส์ ดิอินเครดิเบิลฮัลค์
== ในสโมสรอาชีพ ==
==== บราซิลและญี่ปุ่น ====
ฮุลกีเกิดในกังปีนากรังจี รัฐปาราอีบา ภายหลังจากที่ไม่ค่อยอยู่ในร่องรอยในวัยเยาว์ เขาเริ่มเล่นในระดับอาชีพให้กับเอสปอร์ตคลับวิตอเรีย ในซัลวาดอร์ รัฐบาเยีย และย้ายไปยังประเทศญี่ปุ่นจากการให้ยืมตัวเพื่อเล่นให้กับคาวาซากิฟรอนตาเล แม้จะมีการซื้อตัวในเดือนต่อมา เขาก็ยังได้รับการยืมตัวไปยังทีมที่สองให้กับคอนซาโดเล ซัปโปะโระ ที่ซึ่งเขาลงเล่นตลอดฤดูกาล 2006 โดยทำผลงานที่ 25 ประตู ซึ่งเป็นคนหนึ่งที่ทำประตูน้อยกว่าผู้ทำประตูสูงสุด
ใน ค.ศ. 2007 ฮุลกีได้รับการยืมตัวอีกครั้งสู่ทีมที่สอง โตเกียวเวอร์ดี ที่ซึ่งเขาสร้างผลงานได้ดีขึ้น โดยเป็นผู้ทำผลงานที่ 37 ประตูใน 42 แมตช์ และส่งผลให้เขาเป็นผู้ทำประตูสูงสุดของฤดูกาล เขาได้รับการส่งตัวกลับไปยังคาวาซากิในช่วงเวลาสั้นๆเมื่อ ค.ศ. 2008 แต่ก็ได้เข้าร่วมสมทบให้กับเวอร์ดี้ในภายหลังเพียงสองแมตช์เท่านั้น
==== ปอร์โต ====
ภายหลังจากการใช้เวลาอยู่ในประเทศญี่ปุ่นของเขา ฮุลกีก็ได้ย้ายมายังประเทศโปรตุเกส และร่วมลงนามป้องกันแชมป์ให้แก่ปอร์โต ในการซื้อตัวที่ราคา 50% ของสิทธิผู้เล่นที่จะได้รับที่ 5.5 ล้านยูโร จากสโมสรกีฬาเรนติสตัส ในฝั่งอุรุกวัย ซึ่งมีค่าธรรมเนียมการโอนที่ออกโดยนายทุนที่ไม่มีชื่อ
== อ้างอิง ==
== แหล่งข้อมูลอื่น ==
SambaFoot profile 
Stats and profile at Zerozero 
Stats at ForaDeJogo  
PortuGOAL profile 
นักฟุตบอลชาวบราซิล
กองหน้าฟุตบอล
ผู้เล่นฮกไกโด คอนซาโดเล ซัปโปโระ
ผู้เล่นสโมสรฟุตบอลโปร์ตู
ผู้เล่นสโมสรฟุตบอลเซี่ยงไฮ้พอร์ต
ผู้เล่นในเจลีก ดิวิชัน 1
ผู้เล่นในปรีไมราลีกา
ผู้เล่นในไชนีสซูเปอร์ลีก
นักฟุตบอลทีมชาติบราซิล
นักฟุตบอลในโอลิมปิกฤดูร้อน 2012
นักกีฬาโอลิมปิกทีมชาติบราซิล
ผู้เล่นในฟุตบอลโลก 2014
ปีกฟุตบอล
ผู้เล่นในกังเปโอนาตูบราซีเลย์รูแซรียีอา
บุคคลจากรัฐปาราอีบา
ซินล่างเวย์ปั๋ว

ซินล่างเวย์ปั๋ว (; Sina Weibo) เป็นเว็บไซต์ไมโครบล็อก (microblog) หรือที่ภาษาจีนเรียกว่า "เวย์ปั๋ว" ทำนองจะเป็นลูกผสมระหว่างทวิตเตอร์ (Twitter) กับเฟซบุ๊ก (Facebook) มีผู้ใช้คิดเป็นร้อยละ 30 ของผู้ใช้อินเทอร์เน็ตทั้งหมดในสาธารณรัฐประชาชนจีน และมีอิทธิพลทางการตลาดคล้ายคลึงกับที่ทวิตเตอร์ก่อตั้งขึ้นในสหรัฐอเมริกา จึงชื่อว่า เป็นหนึ่งในเว็บไซต์ยอดนิยมที่สุดของสาธารณรัฐประชาชนจีน
บริษัทซินล่างคอร์ป (Sina Corp) เริ่มเว็บไซต์ซินล่างเวย์ปั๋วเมื่อวันที่ 14 สิงหาคม 2009 และนับแต่วันเดือนธันวาคม 2012 เป็นต้นมา เว็บไซต์นี้มีสมาชิกจำนวน 503,000,000 คน นอกจากนี้ ปรากฏสถิติว่า ในแต่ละวันมีข้อความราว 100,000,000 ข้อความเผยแพร่ลงเว็บไซต์ดังกล่าว 
==จำนวนผู้ใช้==
ตามรายงานของ iResearch ในวันที่ 30 มีนาคม 2554 Sina Weibo มีตลาดไมโครบล็อก 56.5% ของผู้ใช้ที่ใช้งานอยู่และ 86.6% ตามเวลาในการเรียกดูคู่แข่งเช่น Tencent Weibo และ Baidu's servicesผู้ใช้ 100 อันดับแรกมีผู้ติดตามมากกว่า 485 ล้านคน นอกจากนี้ Sina กล่าวว่ากว่า 5,000 บริษัท และองค์กรสื่อ 2,700 แห่งในประเทศจีนใช้ Sina Weibo เว็บไซต์นี้ได้รับการบำรุงรักษาโดยแผนก microblogging ที่กำลังเติบโตของ 200 คนรับผิดชอบด้านเทคโนโลยีการออกแบบการดำเนินงานและการตลาด ผู้บริหารของ Sina ได้เชิญชวนให้คนดังหลายคนของจีนเข้าร่วมเวที ผู้ใช้ของ Sina Weibo รวมถึงคนดังในเอเชียดาราภาพยนตร์นักร้องนักธุรกิจนักแสดงนักกีฬานักวิชาการศิลปินองค์กรตัวเลขทางศาสนาหน่วยงานรัฐบาลและเจ้าหน้าที่จาก ฮ่องกง จีนแผ่นดินใหญ่ มาเลเซีย สิงคโปร์ ไต้หวัน และ มาเก๊า เช่นเดียวกับบุคคลและองค์กรต่างชาติที่โด่งดังเช่น "เควินรัดด์ บอริสจอห์นสัน" (Kevin Rudd) Boris Johnson,
เดวิด คาเมรอน  Narendra Modi, โตชิบา,  และทีมฟุตบอลชาติเยอรมันเช่นเดียวกับ Twitter และ Sina Weibo 
มีโปรแกรมตรวจสอบสำหรับบุคคลที่รู้จักและองค์กร เมื่อบัญชีได้รับการยืนยันจะมีการเพิ่มป้ายการยืนยันข้างชื่อบัญชี
== อ้างอิง ==
== แหล่งข้อมูลอื่น ==
* เวย์ปั๋วไต้หวัน 
* รุ่นโทรศัพท์ 
สำนักข่าว
เว็บไซต์
บริษัทของจีน
เสิร์ชเอนจิน
บริษัทที่ก่อตั้งในปี พ.ศ. 2552
บริษัทนานาชาติที่มีสำนักงานใหญ่อยู่ที่จีน
เอพริคอต

เอพริคอต หรือ แอพริคอต  (apricot; ) เป็นพืชที่มีถิ่นกำเนิดในประเทศจีน จากนั้นจึงแพร่หลายไปสู่อิตาลีและอังกฤษ เป็นไม้ยืนต้นขนาดกลาง ใบเดี่ยว ดอกสีขาว ผลเล็กกว่าลูกท้อ ผลกลม มีร่องกลางผลชัดเจน เปลือกบาง มีขนคล้ายกำมะหยี่ปกคลุม ผลดิบสีเขียว ผลสุกสีเหลือง เนื้อแห้ง แน่น รสเปรี้ยวหอม สีน้ำตาล แหล่งปลูกเอพริคอตหลักอยู่ที่จีน ออสเตรเลีย สหรัฐอเมริกา นิวซีแลนด์ แอฟริกา กินเป็นผลไม้สด ทำเอพริคอตในน้ำเชื่อม ใส่สลัดผลไม้และโยเกิร์ต แยมผลไม้ เอพริคอตตากแห้ง
==อ้างอิง==
นิดดา หงส์วิวัฒน์ และทวีทอง หงส์วิวัฒน์. แอปริคอต ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 271
ผลไม้
วงศ์กุหลาบ
ลูกโซ่ของการขนส่งอิเล็กตรอน

ลูกโซ่ของการขนส่งอิเล็กตรอน (electron transport chain, ย่อ: ETC) เป็นคู่ของการขนส่งอิเล็กตรอนระหว่างตัวให้อิเล็กตรอน (เช่น NADH) กับตัวรับอิเล็กตรอน (เช่น O2) ด้วยการขนส่งโปรตอน (H+) ข้ามเยื่อหุ้มเซลล์ ความแตกต่างทางศักย์ไฟฟ้าเคมีของโปรตอนอันเกิดจากการขนส่งโปรตอนข้ามเยื่อนี้ ใช้ในการผลิตพลังงานเคมีในรูปของอะดีโนซีนไตรฟอสเฟต (ATP) ลูกโซ่ของการขนส่งอิเล็กตรอนเป็นกลไกของเซลล์ที่ใช้เพื่อดึงพลังงานจากแสงอาทิตย์ในปฏิกิริยาการสังเคราะห์ด้วยแสง และจากปฏิกิริยารีดอกซ์ อาทิ ออกซิเดชันของน้ำตาล (การหายใจระดับเซลล์)
ในคลอโรพลาสต์ แสงกระตุ้นการเปลี่ยนน้ำไปเป็นออกซิเจน และ NADP+ ไปเป็น NADPH ด้วยการขนส่งโปรตอนข้ามเยื่อหุ้มคลอโรพลาสต์ ในไมโทคอนเดรีย การเปลี่ยนออกซิเจนไปเป็นน้ำ, NADP ไปเป็น NAD+ และซักซิเนตไปเป็นฟูมาเรตจำเป็นต่อการสร้างความแตกต่างของโปรตอน ลูกโซ่ของการขนส่งอิเล็กตรอนเป็นจุดสำคัญที่มีอิเล็กตรอนลัดไปยังออกซิเจน เกิดเป็นซูเปอร์ออกไซด์และอาจส่งผลให้มีภาวะเครียดออกซิเดชัน (oxidative stress) เพิ่มขึ้น
== ดูเพิ่ม ==
ปฏิกิริยาออกซิเดทีฟฟอสโฟรีเลชัน
การหายใจระดับเซลล์
เมกาก็อดซิลลา

เมก้าก็อดซิลลา (メカゴジラ|Mekagojira ,Mechagodzilla) เป็นหุ่นเหล็กที่สร้างขึ้นเลียนแบบรูปร่างและความสามารถมาจากก็อตซิลลา เป็นหนึ่งในตัวละครที่ปรากฏในภาพยนตร์ซีรีส์เรื่องก็อตซิลลา ที่ถูกสร้างขึ้นโดย โตโฮ ปรากฏตัวครั้งแรกในภาพยนตร์เรื่อง Godzilla VS Mechagodzilla ในปี ค.ศ. 1974 และเป็นหนึ่งในตัวละครที่มีชื่อเสียงประเภทไคจูของ โตโฮ ต่อมาในภาพยนตร์ภาค Godzilla VS mechagodzilla 2 ในปี ค.ศ. 1993 เมก้าก็อดซิลลา ได้ถูกนำมาสร้างใหม่โดยมีติดอาวุธบริเวณหัวไหล่โดยติดเครื่องยนต์พลังงาน G แมชชีน 1 ในร่างของซุปเปอร์เมก้าก็อดซิลลา และมีความร้ายกาจมากขึ้น และต่อมาในภาพยนตร์ภาค ก็อดซิลลา สงครามโค่นจอมอสูร ในปี ค.ศ. 2003 เมก้าก็อดซิลลา ได้ถูกนำมาสร้างใหม่ให้มีความร้ายกาจมากขึ้นกว่าภาคก็อดซิลลา ปะทะ เมก้าก็อดซิลลา 2 โดยใช้ชื่อว่า คิริว
==รูปแบบเมก้าก็อดซิลลาในแต่ละยุค==
ไฟล์:Mechagodzilla.jpg|เมก้าก็อดซิลลาในภาพยนตร์เรื่อง มหาประลัยก็อตซิลล่าเหล็ก ถล่ม ก็อตซิลล่า ในปี ค.ศ. 1975 เวอร์ชันนี้ถูกบังคับโดยมนุษย์ต่างดาว
ไฟล์:Supermechagodzilla.jpg|ซุปเปอร์เมก้าก็อดซิลลาในภาพยนตร์เรื่อง ก็อดซิลลา ปะทะ เมก้าก็อดซิลลา 2 ในปี ค.ศ. 1993 เวอร์ชันนี้ถูกบังคับโดยมนุษย์ ซึ่งใช้ในการป้องกันภัยจากก็อตซิลล่า
ไฟล์:Kiryu.jpg|เมก้าก็อดซิลลาหรือคิริวในภาพยนตร์เรื่อง ก็อดซิลลา ศึกสุดยอดจอมอสูร ในปี ค.ศ. 2003 เวอร์ชันนี้ถือว่าเป็นเวอร์ชันที่สมบูรณ์แบบที่สุดเลยก็ว่าได้ ซึ่งเมก้าก็อตซิลล่าตัวนี้หรือคิริวได้ถูกควบคุมโดยมนุษย์
==อ้างอิง==
ตัวละครภาพยนตร์ไซไฟ
ตัวร้ายที่มีพลังพิเศษที่เป็นหุ่นยนต์
ตัวละครในบันเทิงคดีที่มีพลังเหนือมนุษย์
พอล วิสุทธิ์ แครี่

พอล วิสุทธิ์ แครี่ (อังกฤษ: Paul Visut Carey; เกิด 23 กันยายน พ.ศ. 2521) ชื่อเล่น พอล เป็นนักแสดงและนายแบบลูกครึ่งไทย-อังกฤษ เป็นที่รู้จักอย่างมากในช่วงยุค 90
== ประวัติ ==
พอล วิสุทธิ์ แครี่ (อังกฤษ: Paul Visut Carey) เกิดเมื่อวันที่ 23 กันยายน พ.ศ. 2521 เป็นนักแสดงชายที่มีผลงานในประเทศไทย อดีตนักแสดงวัยรุ่นที่มีชื่อเสียงในยุคหนึ่ง เขามีเชื้อสายอังกฤษ ไอริช/ไทย โดยคุณพ่อของพอลเป็นชาวอังกฤษ-ไอริช และคุณแม่เป็นชาวไทยที่มีเชื้อสายจีน
เส้นทางในวงการบันเทิงของพอล เริ่มจากการเป็นนายแบบในวงการแฟชั่น โดยในฐานะนายแบบ เขาเริ่มมีผลงานจากงานด้านโฆษณาของสินค้า ชาลิปตัน เป็นผลงานโฆษณาในฐานะนายแบบชิ้นแรก ในวงการบันเทิงของเขา โดยหลังจากเปิดตัวในฐานะนายแบบด้วยโฆษณาชิ้นนี้เขาจึงมีผลงาน ในด้านการถ่ายแบบลงในนิตยสารแฟชั่นให้ได้ติดตามรับชมกันอยู่เสมอ ทั้งการถ่ายแบบลงในนิตยสารแฟชั่นชั้นนำอย่าง แพรว, สุดสัปดาห์, ดิฉัน, พลอยแกมเพชร และมีผลงานการถ่ายแบบในนิตยสารวัยรุ่นอย่าง เธอกับฉัน, Hear ถือเป็นนายแบบ ที่ได้รับความนิยมในวงการแฟชั่นในปลายยุค 90
นอกจากจะมีชื่อเสียงในวงการนายแบบแล้ว ยังได้มีชื่อเสียงจากการแสดงภาพยนตร์เรื่องแรก คือเรื่อง 303 กลัว กล้า อาฆาต (พ.ศ. 2541) จากนั้นก็ได้รับการติดต่อให้แสดงภาพยนตร์และละครโทรทัศน์อีกหลาย ๆ เรื่อง จนในปีพ.ศ. 2549 พอลได้ตัดสินใจลาวงการเพื่อไปศึกษาต่อ โดยหลังจากจบการศึกษา ในปีพ.ศ. 2552 ได้ตัดสินใจบวชเพื่อศึกษาพระธรรมคำสอน ที่วัดพระธาตุศรีจอมทองวรวิหาร จังหวัดเชียงใหม่
=== การศึกษา ===
จบการศึกษานานาชาติ เกรด 11
จบการศึกษาระดับปริญญาตรี มหาวิทยาลัยมหิดล หลักสูตรนานาชาติ
== ผลงาน==
=== ละครโทรทัศน์ ===
=== ภาพยนตร์ ===
=== มิวสิควีดีโอ ===
เพลง "คิดถึงจริงๆ" ของ ปุ๊กกี้ ปริศนา พรายแสง
เพลง "ตามใจ" ของ โบ สุนิตา ลีติกุล
เพลง "ใจละเมอ" ของ วงปลื้ม
เพลง "สิ่งมีชีวิต" ของ ไดอาน่า แรนด์
เพลง "พี่ชาย (ที่ไม่แสนดี)" ของ ญาญ่าญิ๋ง
=== ผลงานอื่น ===
โฆษณา ชาลิปตัน
โฆษณา แบรนด์
สารคดีเรื่อง That Asian Thing
== อ้างอิง ==
http://70-90memory.blogspot.com/2011/04/paul-visut-carey.html Paul Visut Carey / พอล วิสุทธิ์ แครี่
นักแสดงชาวไทย
ชาวไทยเชื้อสายอังกฤษ
นายแบบ
อาโปสโตโลส เวลลีโอส

อาโปสโตโลส เวลลีโอส (Απόστολος Βέλλιος) เกิดเมื่อวันที่ 8 มกราคม ค.ศ. 1992 เป็นนักฟุตบอลชาวกรีก ปัจจุบันเล่นให้กับสโมสรฟุตบอลเลียร์เซอในเบลเจียนโปรลีก ประเทศเบลเยียม ในตำแหน่งกองหน้า
==อ้างอิง==
==แหล่งข้อมูลอื่น==
Guardian Football 
Apostolos Vellios profile in Iraklis' official site 
Premier League profile 
นักฟุตบอลชาวกรีก
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลแบล็กพูล
ผู้เล่นราชสโมสรกีฬาเลียร์
บุคคลจากเทสซาโลนีกี
รางวัลนาฏราช ครั้งที่ 1

เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 1 ประจำปี พ.ศ. 2552 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด
รางวัลนาฏราช ครั้งที่ 1 ประจำปี พ.ศ. 2552 ประกาศผลในวันที่ 16 พฤษภาคม พ.ศ. 2553 ณ หอประชุมกองทัพเรือ กรุงเทพมหานคร ถ่ายทอดสดทางสถานีวิทยุโทรทัศน์ไทยทีวีสีช่อง 3 เวลา 18.00 - 20.00 น. โดยปีนี้ได้ สัญญา คุณากร และ สุริวิภา กุลตังวัฒนา มาเป็นพิธีกร
รายชื่อเรียงตามลำดับในเว็บไซต์รางวัลนาฏราช  ผู้ได้รับรางวัลเน้นตัวหนา
==รางวัล==
=== ประเภทรายการวิทยุ ===
=== ประเภทรายการโทรทัศน์ ===
=== ประเภทละครโทรทัศน์ ===
==สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์)==
===รายชื่อผู้เข้าชิง===
ละครทั้ง 29 เรื่องต่อไปนี้ได้รับการเสนอชื่อเข้าชิงรางวัลนาฏราช ครั้งที่ 1
11 รายชื่อเข้าชิง : ชิงชัง
7 รายชื่อเข้าชิง : สูตรเสน่หา
6 รายชื่อเข้าชิง : ดงผู้ดี , ผู้ใหญ่ลีกับนางมา
3 รายชื่อเข้าชิง : พระจันทร์สีรุ้ง , รอยรักรอยบาป
2 รายชื่อเข้าชิง : ปอบผีฟ้า , สู้ยิบตา , แม่หญิง , สาปภูษา , บ้านนี้มีรัก , พรุ่งนี้ก็รักเธอ  ,บริษัทบำบัดแค้น , เมียหลวง
1 รายชื่อเข้าชิง : รหัสโลกันตร์ , เสาร์ ๕ , ละครชีวิตจริงชุด...84000 , น้องใหม่ร้ายบริสุทธิ์ , หลวงตาใหม่ ผู้ใหญ่เย็น , เซน สื่อรักสื่อวิญญาณ , เพลงรักข้ามภพ , ฮีโร่ 1000 รัก , วงเวียนหัวใจ , เป็นต่อ , หยกลายเมฆ , น้ำผึ้งขม , คุณแม่จำแลง ,  แจ๋วใจร้ายกับคุณชายเทวดา , อาทิตย์ชิงดวง
===รายชื่อผู้ชนะ===
ละครทั้ง 10 เรื่องต่อไปนี้ได้รับเลือกให้เป็นผู้ชนะรางวัลนาฏราช ครั้งที่ 1
ชนะใน 3 สาขา : ชิงชัง , สูตรเสน่หา
ชนะใน 2 สาขา : ผู้ใหญ่ลีกับนางมา
ชนะใน 1 สาขา : ดงผู้ดี , สาปภูษา , บ้านนี้มีรัก , เป็นต่อ , พระจันทร์สีรุ้ง , หยกลายเมฆ
==ผู้ประกาศรางวัล==
==อ้างอิง==
http://archive.voicetv.co.th/content/11906/
http://natarajaawards.com/ 
รางวัลนาฏราช
คลินต์ เดมป์ซีย์

คลินตัน ดริว "คลินต์" เดมป์ซีย์ เกิดเมื่อวันที่ 9 มีนาคม ค.ศ. 1983 เป็นนักฟุตบอลชาวอเมริกัน ปัจจุบันเล่นให้กับซีแอทเทิล ซอนเดอส์ ในเมเจอร์ลีก ซอกเกอร์ ประเทศสหรัฐอเมริกา
เดมป์ซีย์ เกิดในเมือง นาค็อกโดเชส, เท็กซัส เดมป์ซีย์เล่นให้กับเล่นให้กับหนึ่งในสโมสรฟุตบอลชั้นนำเยาวชนในรัฐดัลลัซก่อนที่จะย้ายมาเล่นให้กับ เฟอร์แมน ยูนิเวอซิตี ในปี ค.ศ. 2004 เดมป์ซีย์ได้ย้ายมาเล่นให้กับ นิวอิงลิชรีโวลลูชัน สโมสรฟุตบอลชื่อดังใน เมเจอร์ลีกซอกเกอร์ โดยเดมป์ซีย์สามารถยึดตัวจริงได้หลายตำแหน่งทั้ง กองกลาง กองหน้า และ ทั้งเกมส์รุกริมเส้น ซึ่งสามารถเล่นได้หลายตำแหน่ง มีบางช่วงได้มีอาการบาดเจ็บที่ขา ทำให้เดมป์ซีย์อดเล่นฟุตบอลไปช่วงระยะหนึ่ง โดยในช่วงนั้นเขาทำประตูไปได้ 25 ประตู ลงเล่นไป 71 นัด และในช่วงปี ค.ศ. 2007 สโมสรฟุตบอลฟูแล่ม สโมสรฟุตบอลจาก พรีเมียร์ลีก ประเทศอังกฤษ ได้มาขอซื้อตัวเดมป์ซีย์ในราคา 3 ล้านปอนด์ และเขาเป็นนักฟุตบอลชาวอเมริกันคนแรกที่สามารถทำ แฮตทริก ได้ในการแข่งขันฟุตบอลพรีเมียร์ลีก ได้โดยในนัดที่ สโมสรฟุตบอลฟูลัม ชนะ สโมสรฟุตบอลนิวคาสเซิลยูไนเต็ด ไป 5-2 ใน เดือน มกราคม ค.ศ. 2012.
เดมป์ซีย์ เป็นตัวแทนของประเทศสหรัฐอเมริกาในการแข่งขันชิงแชมป์ ฟีฟ่า ยอร์ท เวิร์ด 2003 ในสหรัฐอาหรับเอมิเรตส์ เขาปรากฏตัวครั้งแรกของเขากับทีมในวันที่ 17 พฤศจิกายน ค.ศ. 2004 และในปี ค.ศ. 2006 เขาถูกเสนอชื่อในการเป็นตัวแทนของอเมริกาในการแข่งขัน ฟุตบอลโลก 2006 ที่ เยอรมนี เป็นเจ้าภาพ โดยเดมป์ซีย์ทำประตูได้ 1 ประตู ในนัดที่เจอกับ กานา โดยอเมริกาแพ้ไป 2-1 และใน ฟุตบอลโลก 2010 ในรอบคัดเลือก เดมป์ซีย์ทำประตูได้ในนัดที่เจอกับ อัล ซลาวาดอร์และ ในรอบแบ่งกลุ่ม อเมริกาอยู่กลุ่มเดียวกับ อังกฤษ,แอลจีเรีย และ สโลวาเนีย ซึ่งนัดแรกเดมป์ซีย์ทำประตูให้อเมริกาเสมอกับอังกฤษ 1-1 ในนัดแรก
== เกียรติประวัติ ==
=== สโมสรฟุตบอล ===
นิวอิงลิชรีโวลลูชัน
รองชนะเลิศ
* เอมแอลเอส คัพ 2 สมัย: 2005, 2006
* เอมแอลเอส ซุปปอร์เตอร์ ฃิลด์ 1 สมัย: 2005
ฟูแล่ม
รองชนะเลิศ
* ยูฟ่ายูโรปาลีก 1 สมัย: 2009–10
== อ้างอิง ==
== แหล่งข้อมูลอื่น ==
Clint Dempsey News  followUSsoccer.com
Clint Dempsey profile  Fulham FC
Clint Dempsey Yanks Abroad
Dempsey Footballdatabase.com
Andrea Scanzi La palombella rossa di Clint Dempsey  La Stampa, 19 March 2010
Premier League profile 
Profile  at SoccerSurfer.com
ผู้เล่นในพรีเมียร์ลีก
นักฟุตบอลชาวอเมริกัน
ผู้เล่นสโมสรฟุตบอลฟูลัม
ผู้เล่นในฟุตบอลโลก 2010
ผู้เล่นในฟุตบอลโลก 2006
กองหน้าฟุตบอล
ผู้เล่นในฟุตบอลโลก 2014
คริสต์ศาสนิกชนนิกายคาทอลิกชาวอเมริกัน
ฮัน ฮโย-จู

ฮัน ฮโย-จู (한효주; เกิด 22 กุมภาพันธ์ ค.ศ. 1987) เป็นนักแสดงชาวเกาหลีใต้ เริ่มมีชื่อเสียงจากละครเรื่อง ดนตรีรัก หัวใจปรารถนา, มรดกรัก ฉบับพันล้านวอน และ ทงอี จอมนางคู่บัลลังก์ เช่นเดียวกับภาพยนตร์เรื่อง โคลด์อายส์ ซึ่งทำให้เธอชนะรางวัลบลูดรากอนฟิล์มอวอร์ดส์ ครั้งที่ 34 ในสาขานักแสดงนำหญิงยอดเยี่ยม
== ชีวิตช่วงแรก ==
ฮัน ฮโย-จู เกิดในจังหวัดชุงช็องเหนือ ประเทศเกาหลีใต้ พ่อของเธอเป็นนายทหารกองทัพอากาศ และแม่ของเธอเป็นผู้ควบคุมโรงเรียนของรัฐบาลและอดีตคุณครูโรงเรียนประถมศึกษา ในช่วงวัยเด็ก เธอมีความสามารถในการเล่นกีฬาโดยเฉพาะกรีฑาประเภทลู่และลาน แต่ต่อมาเธอย้ายไปอยู่ที่กรุงโซล ขณะกำลังศึกษาอยู่ชั้นปีที่ 2 และได้เข้าเรียนที่โรงเรียนมัธยมบุลโก ถึงแม้พ่อของเธอจะคัดค้านและอนุรักษ์นิยมก็ตาม จากนั้น เธอศึกษาต่อในระดับปริญญาตรี ที่มหาวิทยาลัยทงกุก สาขาวิชาการละครและภาพยนตร์
== อาชีพ ==
=== จุดเริ่มต้นและความสำเร็จครั้งแรก ===
ฮันเริ่มเข้าสู่วงการบันเทิงครั้งแรกในการประกวดสาวงามในเวทีระดับวัยรุ่นที่จัดโดยฟูดคอร์ปอเรชั่นบิงกือเรในปี ค.ศ. 2003 ปีถัดมา เธอแสดงละครครั้งแรกในละครซิทคอมเรื่อง Nonstop 5 และภาพยนตร์เรื่อง สั่งเจ้าพ่อไปสอนหนังสือ ที่สามารถกวาดรายได้อันดับ 1 บนตารางบ็อกซ์ออฟฟิสที่เกาหลีใต้ถึงสองสัปดาห์ติดกัน หลังจากนั้น ฮันก็หันไปเป็นพิธีกรให้กับรายการ อินกีกาโย ทางช่องเอสบีเอส
ในปี ค.ศ. 2006 เธอได้รับบทนำในละครเรื่อง ดนตรีรัก หัวใจปรารถนา และกลับมารับงานภาพยนตร์อีกครั้งในภาพยนตร์อิสระต้นทุนต่ำเรื่อง Ad-lib Night  กำกับโดย อี ยุน-กี ในภาพยนตร์ ฮันรับบทเป็นเด็กสาวที่โกหกว่าเป็นลูกสาวของชายที่กำลังจะตาย สำหรับการแสดงจากภาพยนตร์เรื่องนี้ เธอได้รับรางวัลนักแสดงนำหญิงยอดเยี่ยม จากเทศกาลภาพยนตร์นานาชาติประเทศสิงคโปร์ ครั้งที่ 20 และสมาคมนักวิจารณ์ภาพยนตร์เกาหลี ในสาขานักแสดงหญิงหน้าใหม่ยอดเยี่ยม
=== บทบาทอื่น ๆ และประสบความสำเร็จทั่วเอเชีย ===
=== เสียงวิจารณ์ ===
== ผลงานการแสดง ==
===ภาพยนตร์===
===ละครโทรทัศน์===
== ผลงานเพลง ==
== รางวัลและการเสนอชื่อ ==
== อ้างอิง ==
"ประวัติ ฮัน ฮโย-จู Han Hyo Joo นางเอก ทงอี จอมนางคู่บัลลังก์" ประวัติ ฮัน ฮโย-จู
บุคคลที่เกิดในปี พ.ศ. 2530
บุคคลที่ยังมีชีวิตอยู่
นักแสดงเกาหลีใต้
นางแบบเกาหลีใต้
บุคคลจากช็องจู
ศิษย์เก่าจากมหาวิทยาลัยทงกุก
กองทัพมองโกเลีย

กองทัพมองโกเลีย เป็นองค์การทางทหารเพื่อพิทักษ์เอกราช อธิปไตยและบูรณภาพแห่งดินแดนของประเทศมองโกเลีย ประกอบด้วยสามเหล่าทัพ ได้แก่ กำลังรบวัตถุประสงค์ทั่วไป กำลังรบพิทักษ์ชายแดน และกำลังความมั่นคงภายใน ซึ่งเป็นการนิยามตามโครงสร้างยามสงบ ในยามสงครามหรือสถานการณ์คล้ายสงคราม โครงสร้างอาจเปลี่ยนและจัดระเบียบใหม่ได้
== อ้างอิง ==
== แหล่งข้อมูลอื่น ==
กระทรวงกลาโหมมองโกเลีย
คณะเสนาธิการกองทัพมองโกเลีย 
General Intelligence Agency
Photo report on the Military Parade for the honor of National Flag of Mongolia, 2011 
กองทัพแบ่งตามประเทศ
กองทัพในทวีปเอเชีย
กบมะเขือเทศ

กบมะเขือเทศ หรือ อึ่งมะเขือเทศ (Tomato frogs) สัตว์สะเทินน้ำสะเทินบกในสกุล Dyscophus ในวงศ์อึ่งอ่าง (Microhylidae) ในวงศ์ย่อย Dyscophinae ซึ่งมีเพียงสกุลเดียวเท่านั้น เป็นสัตว์ที่พบเฉพาะถิ่นที่มาดากัสการ์ที่เดียวเท่านั้น
กะโหลกมีกระดูกเอธมอยด์หนึ่งคู่ และมีกระดูกพรีโวเมอร์ขนาดใหญ่หนึ่งชิ้น มีฟันที่กระดูกแมกซิลลา กระดูกสันหลังมีเซนทรัมเป็นแบบอย่างของไดพลาสิโอซีลัส กระดูกหัวไหล่มีกระดูกไหปลาร้าและกระดูกโพรโคราคอยด์ 
อายุโดยเฉลี่ย 6-8 ปี เมื่อโตเต็มที่มีสีตั้งแต่สีส้มเหลืองหรือสีแดงเข้ม กบมะเขือเทศจะเข้าสู่วัยเจริญพันธุ์เมื่ออายุได้ 9-14 เดือน ตัวเมียมีขนาดใหญ่กว่าตัวผู้ ขนาดโตเต็มที่ประมาณ 4 นิ้ว ขณะที่ตัวผู้ประมาณ 2-3 นิ้ว  ตัวเมียส่วนใหญ่มีสีแดงส้มหรือสีแดงเข้มสดใส ส่วนท้องมักจะมีสีเหลืองเข้มและบางครั้งก็มีจุดสีดำบนลำคอ แต่ตัวผู้มิได้สีสีสดใสเช่นนั้น แต่จะเป็นสีส้มทึบทึบหรือน้ำตาลส้ม เมื่อยังไม่โตเต็มที่จะมีสีทึบทึมและจะพัฒนาไปสู่สีสดใสเมื่อโตเต็มที่ เป็นสัตว์ที่อยู่ในรายชื่อสัตว์ใกล้สูญพันธุ์ อาศัยอยู่ตามพื้นล่างของป่า ผสมพันธุ์ในช่วงฤดูฝนในเวลากลางคืน วางไข่ในน้ำ ลูกอ๊อดอาศัยอยู่ในน้ำ  กินแมลงและสัตว์ไม่มีกระดูกสันหลังขนาดเล็กเป็นอาหาร
==การจำแนก==
แบ่งออกได้เป็น 3 ชนิด:
==อ้างอิง==
==แหล่งข้อมูลอื่น==
วงศ์อึ่งอ่าง
สัตว์ที่พบบนเกาะมาดากัสการ์